《宗家成仲以先子所题墨竹求诗》
明代·朱同

先子手笔故家竹，蟠虬蛟龙墨尚新。典则喜存三世物，文章犹见百年人。

修茎已傲风霜晚，嫩叶还沾雨露春。欲继短篇题纸背，披图令我倍思亲。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。